ถ้าขาหักเเล้วกลับเตะบอลต่อได้มั้ย ต้องใช้เวลานานเเค่ไหน คือผมปล่อยมันไปไม่ได้เลย เพราะผมรักฟุตบอล
สวัสดีครับ หากยังมีอาการขาหักอยู่ ยังเตะบอลไม่ได้นะครับ ควรรอให้กระดูกติดดีเสียก่อนครับ ซึ่งโดยปกติหลังผ่าตัดใหม่ ก็ขึ้นอยู่กับว่ากระดูกติดดีเพียงใด แต่โดยปรกติ แพทย์มักไม่ให้ลงน้ำหนักใน 2-3 สัปดาห์แรก และอาจพิจารณาให้ค่อยๆลงน้ำหนัก โดยมีไม้ค้ำยันช่วยอีกที แต่อาจจะเว้นช่วงนานกว่านั้นได้ ขึ้นอยู่กับการติดของกระดูกครับและแม้กระดูกจะติดดีแล้ว แพทย์ก็มักจะไม่แนะนำให้เล่นกีฬาปะทะ เช่น ฟุตบอล ในทันที เพราะกระดูกช่วงนั้นยังเปราะบาง รับแรงกระแทกมากไม่ได้ แต่อาจจะอนุโลมให้เดินวิ่งเบาๆไปก่อนครับในช่วงนั้นการลงไปกีฬาทันทีทั้งที่ยังขาหัก จะทำให้กระดูกติดช้า หรืออาจจะเคลื่อนจากเดิม ทำให้กระดูกติดไม่ดี จนต้องผ่าตัดใหม่ได้ครับในกรณีนี้ แนะนำให้ปรึกษากับแพทย์ผู้เชี่ยวชาญ เพื่อถามรายละเอียด ในช่วงติดตามอาการในครั้งต่อไปๆ จะดีที่สุดครับ